Skønt tilstedeværelsen af privat presse er der flere restriktioner, idet alle medier skal registreres og betale forholdsvis høje afgifter. Dertil kan journalister fængsles og få indbo beslaglagt i tilfælde af ''"ærekrænkelse"'', og præsidentens livgarde og hemmelige politi kan true og arrestere kritikere. I [[2004]] blev den meget regeringskritiske [[Deyra Hydara]] – der var chefredaktør for avisen ''"The Point"'', formand for det gambiske journalistforbund og korrespondent for det [[Frankrig|franske]] [[nyhedsbureau]] [[AFP]] – myrdet, og der er udbredt mistanke om politiske motiver, skønt morderen ikke er blevet fundet. Ifølge [[Reportere uden Grænser]] er situationen efterfølgende kun blevet værre, og i [[2006]] gik mange journalister i landflygtighed, mens min. ti blev arresteret. De hårde kår har yderligere ført til udbredt selvcensur.<ref name="lommeformat 23"/>
Politik Historie Tidligere_riger,_stater,_protektorater,_kolonier_og_lande